ΓΡΑΠΤΗ ΕΡΩΤΗΣΗ E-0849/00

υποβολή: Antonio Tajani (PPE-DE), Pier Casini (PPE-DE), Giorgio Lisi (PPE-DE), Amalia Sartori (PPE-DE), Renato Brunetta (PPE-DE) και Vittorio Sgarbi (PPE-DE) προς την Επιτροπή

(21 Μαρτίου 2000)

Θέμα: Προστασία της εθνικής μειονότητας στη Σλοβενία και στην Κροατία

Γνωρίζει η Επιτροπή τις σοβαρές και συνεχείς παραβιάσεις των θεμελιωδών δικαιωμάτων του ατόμου και του δικαιώματος ιδιοκτησίας τις οποίεςπέστησαν κατά το παρελθόν και εξακολουθούν ακόμη και σήμερα ναφίστανται οι ιταλοίπήκοοι που κατοικούν στη Σλοβενία και στην Κροατία, στους οποίους, αν και ήσαν οι νόμιμοι κύριοι, δεν επεστράφησαν οι περιουσίες που είχαν απαλλοτριωθεί από το γιουγκοσλαβικό κομμουνιστικό καθεστώς; Με ποιό τρόπο θα διασφαλίσει η Επιτροπή ότι οι κυβερνήσεις των χωρών αυτών θα προστατεύσουν τους 350.000 ιταλούς εξόριστους που έχουν στερηθεί της ασφάλειας του δικαίου και οι οποίοι, λόγω της ιθαγένειας και της εθνικότητάς τους έχουν εκ των πραγμάτων καταδικασθεί σε μια διαρκή εξορία;

Ποιές πρωτοβουλίες θα αναλάβει η Επιτροπή προκειμένου οι νομοθεσίες κρατών όπως η Σλοβενία, που ετοιμάζεται να προσχωρήσει στην Ευρωπαϊκή Ένωση, και η Κροατία σεβαστούν τις θεμελιώδεις αρχές του δικαίου και εξαλείψουν κάθε μορφή διακρίσεων λόγω ιθαγένειας;

Με ποιό τρόπο η Επιτροπή θα ενθαρρύνει την τήρηση;

1. της Διακήρυξης ανθρωπίνων δικαιωμάτων"

2. Της Συνθήκης του Άμστερνταμ (άρθρο 6)"

3. Της Σύμβασης του ΟΗΕ για την πρόληψη και την καταστολή γης γενοκτονίας"

4. Της Σύμβασης του Βανκούβερ του ΟΗΕ της 31ης Μαΐου 1976 για το ανθρώπινο περιβάλλον;

Απάντηση του κ. Patten εξ ονόματος της Επιτροπής

(27 Απριλίου 2000)

Ανέκαθεν αποτελούσε προτεραιότητα στις εξωτερικές σχέσεις της Επιτροπής ο πλήρης σεβασμός των δικαιωμάτων του ανθρώπου και των θεμελιωδών ελευθεριών, συμπεριλαμβανομένων και των ελευθεριών των μειονοτήτων.

Ειδικότερα όσον αφορά την Κροατία, θα πρέπει να τονισθεί ότι η Επιτροπήπήρξε πάντα ιδιαίτερα κριτική στις εκθέσεις που συντάσσει τακτικά για τη χώρα αυτή καθώς και σε όλες τις επαφές της με την προηγούμενη κροατική ηγεσία αναφορικά με το θέμα αυτό, ενώ ο πλήρης σεβασμός των δικαιωμάτων του ανθρώπου και των μειονοτήτων αποτελούσε πάντα την προκαταρκτική πολιτική προϋπόθεση για κάθε βελτίωση των σχέσεων μεταξύ της Κοινότητας και της Κροατίας.

Το ίδιο μήνυμα διαβιβάστηκε στη νέα κυβέρνηση της Κροατίας, τονίζοντας τη σημασία μιας πραγματικής εφαρμογής του διεθνούς νομικού πλαισίου που καλύπτει το θέμα αυτό. Η προτεραιότητα στο σεβασμό των δικαιωμάτων του ανθρώπου με ιδιαίτερη αναφορά στα δικαιώματα των μειονοτήτων έλαβε επίσης μορφή στις πρώτες συστάσεις της κοινής συμβουλευτικής task force Ένωσης/Κροατίας που καλούν την κροατική

κυβέρνηση να προβεί στις αναγκαίες αλλαγές του συνταγματικού πλαισίου για να αναγνωρίσει πλήρως το σεβασμό όλων των μειονοτήτων. Εξάλλου, γίνεται επίσης μνεία της δέσμευσής τους να αρχίσουν τις εργασίες για την ψήφιση νόμου σχετικά με την εκπαίδευση και τη χρήση των γλωσσών των μειονοτήτων σύμφωνα με τα πρότυπα του Συμβουλίου της Ευρώπης.

Λαμβανομένωνπόψη των δεσμεύσεων που έχει αποδεχθεί η κροατική κυβέρνηση και του πρώτου σχεδίου της δράσης, η Επιτροπή αναμένει τα πρώτα αποτελέσματα κατά το μήνα Απρίλιο.

Όσον αφορά τη Σλοβενία, οι διαπραγματεύσεις προσχώρησης έχουν αρχίσει με βάση τη γνώμη της Επιτροπής, του Ιουλίου του 1997, σύμφωνα με την οποία η Σλοβενία πληροί τα πολιτικά κριτήρια που καθορίστηκαν στην Κοπεγχάγη. Η Σλοβενία παρουσιάζει τα χαρακτηριστικά μιας δημοκρατίας που διαθέτει σταθερούς θεσμούς οι οποίοι εγγυώνται ότι παρέχεται προτεραιότητα στο δίκαιο, στα δικαιώματα του ανθρώπου καθώς και στο σεβασμό και στην προστασία των μειονοτήτων.

Η Επιτροπή ειδικότερα διαπίστωσε ότι οι ιταλοί πολίτες αναγνωρίζονται στη Σλοβενία ως μειονότητα και επομένως απολαύουν των συνταγματικών δικαιωμάτων που συνδέονται με την αναγνώριση αυτή.

Η Επιτροπή γνωρίζει ότι η διαδικασία επιστροφής των ιδιοκτησιών στη Σλοβενία είναι πολύ βραδεία. Παρακολουθεί προσεκτικά τη διεξαγωγή της διαδικασίας αυτής στο πλαίσιο των διμερών σχέσεών της και την εξέτασε κατά την πρόσφατη συνεδρίαση της επιτροπής σύνδεσης, στις 23 Μαρτίου 2000. Εντούτοις, η Επιτροπή δεν έχει αρμοδιότητα να επέμβει άμεσα για το θέμα αυτό. Το άρθρο 295 (πρώην άρθρο 222) της Συνθήκης ΕΚ προβλέπει ρητά ότι δεν προδικάζει με κανένα τρόπο το ιδιοκτησιακό καθεστώς στα κράτη μέλη.